CELEX: 31973R0986
Language: el
Date: 1973-04-09 00:00:00
Title: Κανονισμός (ΕΟΚ) αριθ. 986/73 του Συμβουλίου της 9ης Απριλίου 1973 περί τροποποιήσεως του κανονισμού αριθ. 724/67/ΕΟΚ όσον αφορά τις προϋποθέσεις παρεμβάσεως για τους ηλιανθόσπορους κατά τη διάρκεια των δύο τελευταίων μηνών της περιόδου εμπορίας

Avis juridique important

|

31973R0986

Κανονισμός (ΕΟΚ) αριθ. 986/73 του Συμβουλίου της 9ης Απριλίου 1973 περί τροποποιήσεως του κανονισμού αριθ. 724/67/ΕΟΚ όσον αφορά τις προϋποθέσεις παρεμβάσεως για τους ηλιανθόσπορους κατά τη διάρκεια των δύο τελευταίων μηνών της περιόδου εμπορίας  

Επίσημη Εφημερίδα αριθ. L 099 της 13/04/1973 σ. 0004 - 0004 Φινλανδική ειδική έκδοση: Κεφάλαιο 3 τόμος 5 σ. 0134  Ελληνική ειδική έκδοση: Κεφάλαιο 03 τόμος 9 σ. 0137  Σουηδική ειδική έκδοση: Κεφάλαιο 3 τόμος 5 σ. 0134  Ισπανική ειδική έκδοση: Κεφάλαιο 03 τόμος 7 σ. 0009  Πορτογαλική ειδική έκδοση : Κεφάλαιο 03 τόμος 7 σ. 0009 

++++ΚΑΝΟΝΙΣΜΟΣ ( ΕΟΚ ) αριθ . 986/73 ΤΟΥ ΣΥΜΒΟΥΛΙΟΥ  της 9ης Απριλίου 1973  περί τροποποιήσεως του κανονισμού αριθ . 724/67 / ΕΟΚ όσον αφορά τις προϋποθέσεις παρεμβάσεως για τους ηλιανθόσπορους κατά τη διάρκεια των δύο τελευταίων μηνών της περιόδου εμπορίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ :  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 136/66 / ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ) , όπως τροποποιήθηκε τελευταία από την πράξη προσχωρήσεως ( 2 ) , και ιδίως το άρθρο 26 παράγραφος 2 ,  την πρόταση της Επιτροπής ,  Εκτιμώντας :  ότι ο κανονισμός αριθ . 724/67 / ΕΟΚ του Συμβουλίου της 17ης Οκτωβρίου 1967 περί καθορισμού των προϋποθέσεων παρεμβάσεως για τους ελαιούχους σπόρους κατά τη διάρκεια των δύο τελευταίων μηνών της περιόδου , καθώς και των αρχών διαθέσεως των σπόρων που έχουν αγορασθεί από τους οργανισμούς παρεμβάσεως ( 3 ) , καθόρισε τις περιόδους κατά τη διάρκεια των οποίων οι οργανισμοί παρεμβάσεως αγοράζουν τους κραμβόσπορους και τους γογγυλόσπορους καθώς και τους ηλιανθόσπορους στην τιμή παρεμβάσεως που ισχύει στην αρχή της τρέχουσας περιόδου   ότι , ο κανονισμός αριθ . 114/67 / ΕΟΚ του Συμβουλίου της 6ης Ιουνίου 1967 περί καθορισμού για την περίοδο εμπορίας 1967/1968 των ενδεικτικών τιμών και των βασικών τιμών παρεμβάσεως των ελαιούχων σπόρων ( 4 ) , όπως τροποποιήθηκε από τον κανονισμό ( ΕΟΚ ) αριθ . 1335/72 ( 5 ) , προβλέπει ότι η περίοδος εμπορίας των ηλιανθόσπορων αρχίζει στο εξής στην 1η Σεπτεμβρίου και τελειώνει την 31η Αυγούστου  ότι λαμβανομένης υπόψη της προωθήσεως της ημερομηνίας ενάρξεως της περιόδου εμπορίας των ηλιανθόσπορων και των αντιπροσωπευτικών ημερομηνιών ενάρξεως της συγκομιδής αυτών των σπόρων στις κυριότερες ζώνες παραγωγής της Κοινότητος , συντρέχει λόγος να διατηρηθούν για τους σπόρους αυτούς , κατά τη διάρκεια του προτελευταίου μηνός της περιόδου , οι όροι παρεμβάσεως που ίσχυαν κατά τη διάρκεια του προηγουμένου μηνός ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Το κείμενο του άρθρου 1 του κανονισμού αριθ . 724/67 / ΕΟΚ αντικαθίσταται από το ακόλουθο κείμενο :  " Οι οργανισμοί παρεμβάσεως αγοράζουν τους κραμβόσπορους και τους γογγυλόσπορους , καθώς και τους ηλιανθόσπορους :  - κατά τη διάρκεια του προτελευταίου μηνός της περιόδου εμπορίας , στην τιμή παρεμβάσεως που ίσχυε κατά τη διάρκεια του προηγουμένου μηνός ,  - κατά τη διάρκεια του τελευταίου μηνός της περιόδου εμπορίας , στην τιμή παρεμβάσεως που ίσχυε στην αρχή της τρέχουσας περιόδου . "  Αρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στο Λουξεμβούργο , στις 9 Απριλίου 1973 .  Για το Συμβούλιο  Ο Πρόεδρος A . LAVENS  ( 1 ) ΕΕ αριθ . 172 της 30.9.1966 , σ . 3025/66 .  ( 2 ) ΕΕ αριθ . Ν 73 της 27.3.1972 , σ . 14 .  ( 3 ) ΕΕ αριθ . 252 της 19.10.1967 , σ . 10 .  ( 4 ) ΕΕ αριθ . 111 της 10.6.1967 , σ . 2195/67 .  ( 5 ) ΕΕ αριθ . Ν 147 της 29.6.1972 , σ . 6 .